[bookmark: _Hlk83795821]KISKŐRÖS VÁROS KÉPVISELŐ-TESTÜLETE
4-12/2024. sz. Képv. test. ülés


J E G Y Z Ő K Ö N Y V


Készült:	Kiskőrös Város Képviselő-testülete 2025. szeptember 24-én (szerda) 14:00 órai kezdettel megtartott üléséről

Az ülés helye:	Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)


Jelen vannak:	Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kissné Aszódi Daniella, Kudron Tamás, Pethő Attila, , Szabó Adrián, Szedmák Tamás képviselők (11 fő)

dr. Turán Csaba			jegyző
	Lucza Alexandra			jegyzőkönyvvezető


Meghívottként részt vett:	dr. Nagy Gabriella, Aszódiné Nedró Éva, Molnár Éva Kutyifa Sándorné Sinkovicz Csilla a Polgármesteri Hivatal munkatársa


Távol maradt: Pohankovics András képviselő (1 fő)

Meghívottként részt vett:	dr. Ördögh Csaba főorvos, a Kiskunhalasi Semmelweis Kórház orvosigazgatója, dr. Kállayné Major Marina az Egészségügyi, Gyermekjóléti és Szociális Intézmény igazgatója, Csatlós Erzsébet a Kiskőrösi Óvodák igazgatója, dr. Filus Erika a Petőfi Szülőház és Emlékmúzeum igazgatója

Aszódiné Nedró Éva, Molnár Éva, Kutyifa Sándorné Sinkovicz Csilla, a Polgármesteri Hivatal munkatársai


Domonyi László polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést. 

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató. 

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

· Az Önkormányzat a gépjármű vásárlás tárgyában bruttó 15.040.000,- Ft értékben kötött adásvételi szerződést a HIEZL Autóház Kft.-vel.


Ezt követően a polgármester ismertette a napirendi javaslatot, melynek keretében kezdeményezte, hogy 8. napirendi pontként sürgősséggel kerüljön felvételre a „PÁLYÁZAT BENYÚJTÁSA A „KAP-RD57-093-1-25” KÖZÖSSÉGI CÉLÚ FEJLESZTÉSEK TÁMOGATÁSA” KERETÉBEN KIÍRT PÁLYÁZATI FELHÍVÁSRA” tárgyú előterjesztés, valamint 11. napirendi pontként sürgősséggel kerüljön felvételre „A KISKŐRÖS, 2448/A/1 HRSZ-Ú, TERMÉSZETBEN KISKŐRÖS, KOSSUTH L. ÚT 21. 1. SZÁM ALATTI INGATLAN ADÁSVÉTELE” tárgyú előterjesztés.
További kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

A Képviselő-testület 11„igen” szavazattal az alábbi napirendet fogadta el:


N A P I R E N D:
1. TÁJÉKOZTATÓ A JÁRÓBETEG-SZAKELLÁTÁS MŰKÖDÉSÉNEK TAPASZTALATAIRÓL

Tájékoztatót tartja: Kiskunhalasi Semmelweis Kórház főigazgatója

2. BESZÁMOLÓ A PETŐFI SZÜLŐHÁZ ÉS EMLÉKMÚZEUM TEVÉKENYSÉGÉRŐL

Előterjesztő: 	Polgármester
Előadó: 	Intézményirányítási menedzser

3. BESZÁMOLÓ A KISKŐRÖSI ÓVODÁK SZAKMAI TEVÉKENYSÉGÉRŐL

Előterjesztő: 	Polgármester
Előadó: 	Intézményirányítási menedzser

4. A 2025. ÉVI KÖLTSÉGVETÉS MÓDOSÍTÁSA

Előterjesztő: 	Polgármester
Előadó:	Pénzügyi osztályvezető

5. BESZÁMOLÓ A POLGÁRMESTERI HIVATAL 2024. ÉVI TEVÉKENYSÉGÉRŐL

Előterjesztő: 	Jegyző
Előadó:	Jegyző

6. CSATLAKOZÁS A BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJRENDSZER 2026. ÉVI FORDULÓJÁHOZ

Előterjesztő: 	Polgármester
Előadó: 	Közigazgatási osztályvezető

7. „ŐSZPOFIK” ÁLLATMENEDÉK ALAPÍTVÁNY TÁMOGATÁSI KÉRELMÉNEK ELBÍRÁLÁSA

Előterjesztő: 	Polgármester
Előadó: 	Intézményirányítási menedzser


8. PÁLYÁZAT BENYÚJTÁSA A „KAP-RD57-093-1-25” KÖZÖSSÉGI CÉLÚ FEJLESZTÉSEK TÁMOGATÁSA” KERETÉBEN KIÍRT PÁLYÁZATI FELHÍVÁSRA

Előterjesztő: 	Polgármester
Előadó: 	Controlling asszisztens

9. [bookmark: _Hlk176848945]EGYÜTT KISKŐRÖSÉRT POLGÁRI EGYESÜLET NÉVHASZNÁLAT IRÁNTI KÉRELME

Előterjesztő: 	Polgármester
Előadó:	Önkormányzati asszisztens

10. A KISKŐRÖS, 659 HRSZ-ON NYILVÁNTARTOTT, TERMÉSZETBEN BARTÓK BÉLA UTCÁBAN LÉVŐ INGATLAN TULAJDONJOG ÁTRUHÁZÁSA ADÁSVÉTEL ÚTJÁN

Előterjesztő: 	Polgármester
Előadó:	Vagyongazdálkodási referens	

11. A KISKŐRÖS, 2448/A/1 HRSZ-Ú, TERMÉSZETBEN KISKŐRÖS, KOSSUTH L. ÚT 21. 1. SZÁM ALATTI INGATLAN ADÁSVÉTELE

Előterjesztő: 	Polgármester
Előadó:	Vagyongazdálkodási referens	

12. DÖME GÉZA LAKÁSBÉRLETI JOGVISZONYÁNAK MEGHOSSZABBÍTÁSA

Előterjesztő: 	Polgármester
Előadó:	Szociális ügyintéző

13. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

__________________________________


ZÁRT ÜLÉS

14. AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY IGAZGATÓI MEGBÍZÁSA

Előterjesztő: 	Polgármester
Előadó:	Személyzeti és humánerőforrás referens




1. napirend

TÁJÉKOZTATÓ A JÁRÓBETEG-SZAKELLÁTÁS MŰKÖDÉSÉNEK TAPASZTALATAIRÓL

Tájékoztatót tartja: Kiskunhalasi Semmelweis Kórház orvosigazgatója

Domonyi László polgármester köszöntötte az ülésen dr. Ördögh Csabát, a Kiskunhalasi Semmelweis Kórház orvosigazgatóját és felkérte a tájékoztató szóbeli megtartására.

dr. Ördögh Csaba orvosigazgató köszöntötte a jelenlévőket és a televízió nézőit. Bemutatta a járóbeteg ellátás főbb esetszámait, számait, mely megmutatja, hogy milyen módon, milyen kapacitással működnek. Kiemelendő a labordiagnosztika, mely egy külsős cég működtetésében áll, a többi szakma tekintetében elmondható, hogy az elmúlt években csökkent az ellátott járóbetegek száma, mely a bevételi oldal csökkenését is eredményezte. A kiadási oldal folyamatosan emelkedik, ezért a finanszírozás problémákat okoz, ezt a Kórház próbálja orvosolni. A kollégák nagyon jó munkát végeznek a szakrendelőben, minden feltétel adott, hogy a legmagasabb szakmai színvonalon történjen az ellátás. Igyekeznek a szakorvosi óraszámokat kitölteni, a várossal nagyon jó az együttműködés, próbálnak olyan megoldásokat találni, mely sok esetben alternatív megoldás is, mellyel a legtöbb szakrendelő a legmagasabb óraszámban működtethető.
Megköszönte a város részéről a támogatást, megköszönte a kiskőrösi rendelőben dolgozó minden kollégának az áldozatos munkáját, a rendelőintézethez forduló betegek türelmét. 

Filus Tibor képviselő a Kiskőrösi rendelőintézet szakellátottsága felől érdeklődött, vannak-e betöltetlen részlegek, ha igen tudják-e orvosolni a problémát, illetve a kiszolgáló személyzet helyzete érdekelte.

dr. Ördögh Csaba orvosigazgató válaszában elmondta, hogy nagyon jó az együttműködés a kórház és a járóbetegellátás között, mely elengedhetetlen ahhoz, hogy működőképes legyen. Vannak problémák a szakorvosi órákban, mely országos szinten is problémát jelent, ilyen például a szemészet, mely hiányszakmának számít. Nehéz ezeket a problémákat orvosolni, de igyekeznek megoldást találni. A szakdolgozói létszám tekintetében elmondta, hogy pozitívabb a helyzet, jó a munkaerő, megdicsérte a kollégák munkáját és hozzáállását. A hiányszakmákban igyekeznek lépéseket tenni, bízik benne, hogy a közeljövőben tudják realizálni ezeket.

Domonyi László polgármester megköszönte a tájékoztatót. Sok erőt és jó egészséget kívánt a főigazgatónak és kollégáinak.



Pohankovics András képviselő megérkezett a képviselő-testületi ülésre.


2. napirend

BESZÁMOLÓ A PETŐFI SZÜLŐHÁZ ÉS EMLÉKMÚZEUM TEVÉKENYSÉGÉRŐL 
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó:	Intézményirányítási menedzser

Domonyi László polgármester köszöntötte az ülésen dr. Filus Erikát, a Petőfi Szülőház és Emlékmúzeum igazgatóját, majd az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy a vonatkozó jogszabályok rendelkezései szerint a fenntartó, azaz Kiskőrös Város Önkormányzat meghatározza és jóváhagyja a muzeális intézmény éves és középtávú feladatait, így különösen stratégiai tervét, munkatervét és beszámolóját, valamint fejlesztési és beruházási feladatait. Az előző beszámoló óta eltelt időszakról az intézményvezető elkészítette az írásos előterjesztést, melyet határidőben benyújtott a Képviselő-testület felé. Jelen előterjesztés a beszámolót tartalmazza.

[bookmark: _Hlk209771846]Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

[bookmark: _Hlk210215412]Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

[bookmark: _Hlk210215403]A Képviselő-testület 12 „igen” szavazattal az alábbi határozatot hozta:

[bookmark: _Hlk204152074]106/2025. sz. Képv. test. hat.
Beszámoló a Petőfi Szülőház és Emlékmúzeum tevékenységéről 

HATÁROZAT 

A Képviselő-testület a Petőfi Szülőház és Emlékmúzeum szakmai tevékenységéről és működésének feltételeiről szóló beszámolóját jóváhagyja.

Felelős: 	polgármester
Határidő: 	azonnal

Melléklet a jegyzőkönyvhöz csatolva.





3. napirend

BESZÁMOLÓ A KISKŐRÖSI ÓVODÁK SZAKMAI TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó:	Intézményirányítási menedzser

Domonyi László polgármester köszöntötte az ülésen Csatlós Erzsébetet, a Kiskőrösi Óvodák intézményvezetőjét, majd az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy a nemzeti köznevelési törvény rendelkezései szerint a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon. A Képviselő-testület éves munkaterve minden évben tartalmazza ezt a napirendi pontot. Csatlós Erzsébet intézményvezető elkészítette a beszámolót, melyet jelen előterjesztés tartalmaz. 

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Csatlós Erzsébet intézményvezető köszöntötte a jelenlévőket, szóbeli kiegészítésként elmondta, hogy 62 kolléga segíti a kiskőrösi óvodások nevelését, oktatását, a humán erőforrás kielégítő az intézményeikben. Megköszönte a városvezetésnek a segítséget, 3 dolgozó az Önkormányzat segítségével tudott munkába állni a Kiskőrösi Óvodákban. A 4 tagintézmény vezetése tekintetében sem történt változás, a tárgyi feltételei az optimumhoz közelítenek. Nagy beruházások történtek az utóbbi időben az energetika és a fenntarthatóság jegyében is, ezeket röviden bemutatta és elmondta, hogy nagyon hálás ezekért a fejlesztésekért. Nagyon figyelnek az állagmegóvásra, melyet külső szakemberek is mindig megerősítenek. Mind a 4 tagintézményben nagy szülői összefogás van, ennek is sokat köszönhetnek. A  jövőbeni terveik közt szerepel egy mini óvodai csoport kialakítása a normatíva által előírt korhatárt még be nem töltött gyerekek számára. A tavalyi évet 360 fővel zárták le és az idei évet 334 fővel indították. A sajátos nevelési igényű gyerekek és a beilleszkedési és magatartási nehézségekkel küzdő gyerekek száma is növekedést mutat. Nagy kihívás az ovi kréta rendszer bevezetése, minden szakmai előmenetel már a digitális rendszerben kezelhető, de sikeresen vették ezeket az akadályokat.

Domonyi László polgármester jó egészséget és sikeres munkát kívánt a jövőben is.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

107/2025. sz. Képv. test. hat.
Beszámoló a Kiskőrösi Óvodák szakmai tevékenységéről 

HATÁROZAT

A Képviselő-testület a Kiskőrösi Óvodák 2024. évi szakmai tevékenységéről és működésének feltételeiről szóló beszámolóját a határozat mellékletében foglaltak szerint elfogadja.

Felelős: 	polgármester
Határidő: 	azonnal



Melléklet a jegyzőkönyvhöz csatolva.










4. napirend

A 2025. ÉVI KÖLTSÉGVETÉS MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Pénzügyi osztályvezető 

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy átvezetésre kerültek a május, június és július hónapokban kifizetett szociális ágazati pótlékok, illetve a májusi normatíva módosítás eredményei. Beépítésre került bevételi és kiadási oldalon a hivatali működéshez kapott többlettámogatás, átvezetésre kerültek a Polgármester által nyújtott támogatások, illetve a céltartalékokból történő átcsoportosítások. A kiemelkedő összegűek mind testületi döntéshez kapcsolódóak, ilyen a piac pályázat, a pumpapálya pályázat, szennyvízkezelési megoldások, illetve a Zsinagóga felújítása. Szükséges a tartalék megemelése, ez bevételi előirányzat emelésével, illetve kiadás csökkenéssel lehetséges megoldani.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 12 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
13/2025.(...) önkormányzati rendelete
Kiskőrös Város 2025. évi költségvetéséről szóló 3/2025. (II. 20.) önkormányzati rendelet módosításáról
 
[1] A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.
[2] Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:
1. §
(1) A Kiskőrös Város 2025. évi költségvetéséről szóló 3/2025. (II. 20.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:
(A Képviselő-testület Kiskőrös Város 2025. évi költségvetésének)
„a)	költségvetési kiadások főösszegét: 6.525.099.406 forintban”
(állapítja meg.)
(2) A Kr. 3. § (1) bekezdés c) pontja helyébe a következő rendelkezés lép:
(A Képviselő-testület Kiskőrös Város 2025. évi költségvetésének)
„c)	költségvetési bevételi főösszegét: 5.063.534.748 forintban”
(állapítja meg.)
2. §
A Kr. 6. § (2) bekezdése helyébe a következő rendelkezés lép:
„(2) A céltartalékok összege 85.905.094 forint jelen rendelet 7. mellékletében meghatározott célonkénti bontásban.”
3. §
(1) A Kr. 1. melléklete helyébe az 1. melléklet lép.
(2) A Kr. 2. melléklete helyébe a 2. melléklet lép.
(3) A Kr. 3. melléklete helyébe a 3. melléklet lép.
(4) A Kr. 4. melléklete helyébe a 4. melléklet lép.
(5) A Kr. 5. melléklete helyébe az 5. melléklet lép.
(6) A Kr. 6. melléklete helyébe a 6. melléklet lép.
(7) A Kr. 7. melléklete helyébe a 7. melléklet lép.
(8) A Kr. 11. melléklete helyébe a 8. melléklet lép.
4. §
Ez a rendelet a kihirdetését követő napon lép hatályba.

Mellékletek a jegyzőkönyvhöz csatolva.



5. napirend

BESZÁMOLÓ A POLGÁRMESTERI HIVATAL 2024. ÉVI TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Jegyző

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy Magyarország helyi önkormányzatairól szóló törvény kötelezővé teszi a jegyző részére, hogy a hivatal munkájáról minden évben beszámoljon a képviselő-testület részére. A határozat-tervezet mellékletét képező beszámolóban összegyűjtésre kerültek azok a feladatok, tevékenységek szervezeti egységenként, melyek bemutatják az önkormányzat működésével kapcsolatos hivatali munkát, valamint a polgármesteri és a jegyzői hatáskörbe tartozó ügyeket a számok tükrében.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Domonyi László polgármester megköszönte a Polgármesteri Hivatal dolgozóinak az egész éves munkát, számíthat a város az itt dolgozókra.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

108/2025. sz. Képv. test. hat.
Beszámoló a Polgármesteri Hivatal 2024. évi tevékenységéről


HATÁROZAT 

A Képviselő-testület a Polgármesteri Hivatal 2024. évi tevékenységéről szóló beszámolót a határozat mellékletében foglaltak szerint elfogadja.

Felelős: 	jegyző
Határidő: 	azonnal



Melléklet a jegyzőkönyvhöz csatolva.



6. napirend

CSATLAKOZÁS A BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJRENDSZER 2026. ÉVI FORDULÓJÁHOZ
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Közigazgatási osztályvezető

Domonyi László polgármester az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy Bursa Hungarica Felsőoktatási Önkormányzati Ösztöndíjrendszer Magyarország Kormánya által az esélyteremtés érdekében a hátrányos helyzetű szociálisan rászoruló fiatalok számára a felsőoktatásban való részvétel támogatására alapított ösztöndíjrendszer. Ennek az ösztöndíjrendszernek a 2026. évi pályázati fordulójához tud most az önkormányzat csatlakozni. Csatlakozás esetén két fajta pályázat kerül kiírásra. Az „A” típusú pályázat a nappali munkarend szerinti teljes idejű képzésben résztvevő felsőoktatási hallgatók, a „B” típusú pályázat a felsőoktatási tanulmányokat kezdeni kívánó Kiskőrös területén lakóhellyel rendelkező, hátrányos helyzetű, szociálisan rászoruló fiatalok számára kerül kiírásra. A pályázat kiírásának határideje 2025. október 3., a pályázati űrlapot az EPER-Bursa rendszeren keresztül elektronikusan kell kitölteni. A kitöltött, kinyomtatott és aláírt űrlapot a pályázati felhívásban megjelölt csatolandó mellékletekkel együtt kell a Polgármesteri Hivatal Közigazgatási Osztályán, az emelet 8.számú irodába, egy példányban 2024. november 4-ig a pályázóknak benyújtani. Az Eper–Bursa rendszer a Nemzeti Kulturális Támogatáskezelő honlapján érhető el. A részletes pályázati kiírások október 3-kát követően megtalálhatóak lesznek a város honlapján. 

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

109/2025. sz. Képv. test. hat.
Csatlakozás a Bursa Hungarica Felsőoktatási Önkormányzati Ösztöndíjrendszer 2026. évi fordulójához 


HATÁROZAT 

A Képviselő-testület 
1. egyetért azzal, hogy az Önkormányzat csatlakozzon a hátrányos helyzetű, szociálisan rászoruló fiatalok számára a felsőoktatásban való részvétel támogatására alapított Bursa Hungarica Felsőoktatási Önkormányzati Ösztöndíjrendszer 2026. évi fordulójához, elfogadja a határozat 1. számú melléklete szerinti Általános Szerződés Feltételeket és felhatalmazza a polgármestert a csatlakozási nyilatkozat aláírására.

Felelős: 	polgármester
Határidő: 	2025. szeptember 29.

2. a határozat 2. és 3. számú melléklete szerinti pályázatot írja ki.

Felelős: 	polgármester
Határidő: 	2025. október 3.

3. a Bursa Hungarica Felsőoktatási Önkormányzati Ösztöndíjrendszer 2026. évi fordulójában felhasználható előirányzatot 700.000,- Ft, azaz hétszázezer forint összegben határozza meg és kötelezettséget vállal arra, hogy ezt az összeget a város 2026. évi költségvetésében biztosítja.

Felelős: 	polgármester
Határidő: 	értelemszerűen

Melléklet a jegyzőkönyvhöz csatolva.



















7. napirend

„ŐSZPOFIK” ÁLLATMENEDÉK ALAPÍTVÁNY TÁMOGATÁSI KÉRELMÉNEK ELBÍRÁLÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Intézményirányítási menedzser

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy az „Őszpofik” Állatmenedék Alapítvány évek óta nagy erőkkel dolgozik azon, hogy a kóbor ebek állománya csökkenjen a városban, illetve közegészségügyi és állategészségügyi szempontból is kezelve legyen. Gubik Ibolya elnök az Igazságügyi Minisztériumhoz pályázatot nyújtott be az ebek ivartalanítása céljából. A pályázat pozitív elbírálásban részesült, az elnyert 400.000,- Ft mellé, további 600.000,-Ft összegű támogatást kér a polgármestertől a fent megjelölt célok megvalósítására.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

110/2025. sz. Képv. test. hat.
„Őszpofik” Állatmenedék Alapítvány támogatási kérelmének elbírálása 

HATÁROZAT 

A Képviselő-testület 
1. egyetért azzal, hogy Kiskőrös Város Önkormányzata az „Őszpofik” Állatmenedék Alapítvány részére 600.000 Ft, azaz hatszázezer forint összegű támogatást nyújtson, Kiskőrös Város Önkormányzatának 2025. évi költségvetésének terhére.
2. felkéri a polgármestert, hogy a város 2025. évi költségvetésének soron következő módosítását a fenti támogatás figyelembevételével terjessze elő.
3. felhatalmazza a polgármestert a támogatással kapcsolatos jognyilatkozatok megtételére, a támogatási szerződés aláírására.
Felelős: 	polgármester
Határidő: 	azonnal

Domonyi László polgármester 15 perc szünetet rendelt el.









8. napirend

PÁLYÁZAT BENYÚJTÁSA A „KAP-RD57-093-1-25” KÖZÖSSÉGI CÉLÚ FEJLESZTÉSEK TÁMOGATÁSA” KERETÉBEN KIÍRT PÁLYÁZATI FELHÍVÁSRA 
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Controlling asszisztens

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy Magyarország Kormánya felhívást tett közzé az Üde Kunság Vidékfejlesztési Egyesület illetékességi területén működő települési önkormányzatok részére közösségi célú fejlesztések, eszközbeszerzések megvalósítása érdekében. A pályázat keretében lehetőség nyílik arra, hogy a külterületen megvalósuló rendezvényeinkhez 1 db 14 kabinos Wc konténert és 4 db alumínium csővázas, 6x3 méteres sátrakat, valamint 16 db műanyag, leterhelő talpat szerezzen be Önkormányzatunk. A pályázati kiírás alapján a bruttó 10.454.488,-Ft összköltségű pályázatból bruttó 9.931.764.-Ft vissza nem térítendő támogatásra kíván pályázatot benyújtani, amelyhez 522.724,-Ft önerő biztosítása szükséges. 

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

111/2025. sz. Képv. test. hat.
Pályázat benyújtása a „KAP-RD57-093-1-25” közösségi célú fejlesztések támogatása” keretében kiírt pályázati felhívásra 

HATÁROZAT 

A Képviselő- testület

1. egyetért külterületi rendezvények megvalósításához szükséges eszközök beszerzésével, amelynek összköltsége bruttó 10.454.488.- Ft.
2. egyetért azzal, hogy az eszközbeszerzés megvalósítása érdekében az Önkormányzat pályázatot nyújtson be a KAP-RD57-093-1-25 azonosítószámú „Közösségi célú fejlesztések támogatása” című pályázati kiírás keretében „Eszközbeszerzés Kiskőrös Város Önkormányzatánál” címmel a – 9.931.764,-Ft összegű támogatás elnyerésére.

3. az Önkormányzat az 1. pontban meghatározott beruházás megvalósítása érdekében, saját forrásként bruttó 522.724,- Ft összeget biztosít.

4. egyetért azzal, hogy a 0324/3 hrszú ingatlanon kerüljenek elhelyezésre és tárolásra a beszerzett eszközök. 

5. felkéri a Polgármestert, hogy a Város 2025. évi költségvetésének soron következő módosítását a fentieknek megfelelően terjessze elő. 
6.  felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására.

Felelős: 	polgármester
Határidő:	 2025.09.24.




9. napirend

EGYÜTT KISKŐRÖSÉRT POLGÁRI EGYESÜLET NÉVHASZNÁLAT IRÁNTI KÉRELME
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Önkormányzati asszisztens

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy a Kiskőrösi Baráti Társaság kérelmet nyújtott be Kiskőrös Város Önkormányzatához, hiszen a Polgári törvénykönyvről szóló törvény, illetve az egyesülési jogról, a közhasznú jogállásról, valamint a civil szervezetek működéséről és támogatásáról szóló törvény szerint egyesület létrehozására került sor. Az egyesület elnevezése megváltozik, de továbbra is Kiskőrös város nevét kívánják használni, ehhez a képviselő-testület hozzájárulása szükséges, ennek értelmében az önkormányzati névhasználatról a képviselő-testületnek kell döntést hoznia.

Kissné Aszódi Daniella, a Társadalompolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták. 
Pohankovics András, az Ipari, Mezőgazdasági és Klímapolitikai Bizottság elnöke elmondta, hogy 2 „tartózkodás” mellett nem javasolták a határozat-tervezet elfogadását.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

112/2025. sz. Képv. test. hat.
Együtt Kiskőrösért Polgári Egyesület névhasználat iránti kérelme

HATÁROZAT 
A Képviselő-testület 

1. a civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21. § (4) bekezdésében foglaltakra figyelemmel- hozzájárul ahhoz, hogy az Együtt Kiskőrösért Polgári Egyesület, a város nevét az egyesület nevében szerepeltesse.

2. felhatalmazza a Polgármestert a névhasználattal kapcsolatos szükséges jognyilatkozatok megtételére.

Felelős: 	polgármester
Határidő: 	azonnal
[bookmark: _Hlk177724672]



10. napirend

A KISKŐRÖS, 659 HRSZ-ON NYILVÁNTARTOTT, TERMÉSZETBEN BARTÓK BÉLA UTCÁBAN LÉVŐ INGATLAN TULAJDONJOG ÁTRUHÁZÁSA ADÁSVÉTEL ÚTJÁN
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy Galántai Katalin kérelmezte az Önkormányzat forgalomképes üzleti vagyonát képező Kiskőrös 659 hrsz-on nyilvántartott 246 m2 alapterületű, a Bartók Béla utcában lévő ingatlan megvásárlását. Az ingatlan területének méretére tekintettel ez a telek önállóan nem beépíthető, az önkormányzati tulajdonú ingatlan a Kérelmező tulajdonában lévő 660 hrsz-ú ingatlannal telekkiegészítésként kerülne összevonásra. Az ingatlan vételára nettó 250.000,-Ft összeg, a tulajdonjog átruházás szerződésben foglalt feltételeinek elfogadásáról a Képviselő-testület dönt.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

113/2025. sz. Képv. test. hat.
A Kiskőrös, 659 hrsz-on nyilvántartott, természetben Bartók Béla utcában lévő ingatlan tulajdonjog étruházása adásvétel útján 
HATÁROZAT 

A Képviselő-testület
1. hozzájárul Kiskőrös Város Önkormányzata forgalomképes üzleti vagyonát képező Kiskőrös belterület 659 hrsz-on nyilvántartott 246 m2 alapterületű, kivett udvar megnevezésű, természetben Bartók Béla utcában lévő ingatlan tulajdonjogának, határozat mellékletét képező adásvételi szerződésben foglalt feltételekkel történő átruházásához nettó 250.000,-Ft összegben, Galántai Katalin részére.
2. felhatalmazza a polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal

Melléklet a 113 /2025. sz. Képviselő-testületi határozathoz

ADÁSVÉTELI SZERZŐDÉS

Amely létrejött egyrészről KISKŐRÖS VÁROS ÖNKORMÁNYZATA (székhely: 6200 Kiskőrös, Petőfi tér 1. sz., adószám: 15724784-2-03, statisztikai számjel: 15724784-8411-321-03, képviseli: Domonyi László polgármester), mint eladó,

másrészről GALÁNTAI KATALIN (születési név:, születési hely: , születés idő:, an:, személyi azonosító:, állampolgárság: magyar, adóazonosító jel: ………………). sz. alatti lakos, mint vevő között, az alábbi tartalommal.


1./ Az ingatlan-nyilvántartási adatokból szerződő felek megállapítják, hogy a Kiskőrös, belterület, 659 hrsz-ú, kivett udvar megnevezésű 246 m2 ingatlan 1/1 hányadban Kiskőrös Város Önkormányzata eladó tehermentes tulajdona. 

[bookmark: _Hlk125018586]2./ Kiskőrös Város Önkormányzata eladó adásvétel jogcímén átruházza Galántai Katalin vevő részére a Kiskőrös, belterület, 659 hrsz-ú kivett udvar megnevezésű ingatlan 1/1 tulajdoni hányadát, vevő az átruházást a felek által kölcsönösen elfogadott 250.000.-Ft (kettőszázötvenezer forint) vételár fizetéssel elfogadja. Az általános forgalmi adóról szóló törvény alapján a vételár mentes az általános forgalmi adó alól.

3./ Szerződő felek rögzítik, hogy a beépítetlen terület megnevezésű ingatlanon közműszolgáltatás nincs, az ingatlanon felépítmény nincs.

4./ Vevő az adásvételi szerződés megkötésekor köteles a 250.000.-Ft összegű vételárat az eladó K&H Banknál vezetett 10400621-00027753-00000008 számú bankszámlájára átutalni. 

5./ Eladó megadja a feltétlen és visszavonhatatlan bejegyzési engedélyt vevő tulajdonjogának adásvétel jogcímén történő ingatlan-nyilvántartási bejegyzéséhez.

6./ Kiskőrös Város Önkormányzata jogi személy, az önkormányzat képviselője kijelenti, hogy az adásvételi szerződés tárgyát képező ingatlan értékesítése nem ütközik a nemzeti vagyonról szóló 2011. évi CXCVI. törvény rendelkezéseibe és a magyar állam a nemzeti vagyonról szóló törvény alapján nem rendelkezik elővásárlási joggal.

7./ Kiskőrös Város Önkormányzata …….../2025. sz. Képv.test. határozatával hozzájárult a tulajdonjog átruházáshoz és felhatalmazta Domonyi László polgármestert az adásvételi szerződés aláírására. 

8./ Az adásvételi szerződéssel kapcsolatos ügyvédi díj, a vagyonszerzési illeték, továbbá az egyéb költség megfizetésére a vevő köteles. 
Az okiratot ellenjegyző ügyvéd meghatalmazása az adóhatóság előtti képviseletre nem terjed ki, ezért vevő az adásvételi szerződés hatósági jóváhagyását követő 30 napon belül köteles bejelenteni az adóhatóságnál az ingatlan vagyonszerzést a B400e jelű adatlap benyújtásával.

9./ Eladó átruházza vevőre a 1/1 tulajdoni hányadnak megfelelő ingatlan birtoklási jogát, vevő a vételár megfizetés napján tulajdonosi használat jogcímén birtokba veheti a megvásárolt területet.

10./ Vevő kijelenti, hogy cselekvőképes magyar állampolgár, ügyleti képessége nem áll korlátozás alatt.

11./ Szerződő felek az adásvételi szerződés elkészítésére és ellenjegyzésére ügyvédi megbízást adnak dr. Pál György ügyvéd (6200 Kiskőrös, Petőfi tér 9. 1. em. 2.) részére. Szerződő felek kijelentik, hogy egyéb kérdést a szerződésben rögzíteni nem kívánnak, a felek nem kérik az ügyvédi tényvázlat külön okiratba történő felvételét, ezért a szerződés egyben tényvázlatként is szolgál. Az okiratot ellenjegyző ügyvéd a megbízást elfogadja.

            Kiskőrös Város Önkormányzata                                    Galántai Katalin                                             Dr. Pál György
12./ Szerződő felek a földhivatali tulajdonjog bejegyzési eljárásban meghatalmazást adnak dr. Pál György ügyvéd részére. Az okiratot ellenjegyző ügyvéd a meghatalmazást elfogadja.

13./ Az eladó szavatosságot vállal az ingatlan teher-, per-, igénymentességéért, kijelenti, hogy nincs harmadik személynek olyan joga, vagy követelése, amely a vevő tehermentes tulajdonjogszerzését akadályozná és nincs tudomása egyéb olyan körülményről, amely az adásvételi szerződés megkötését, vagy vevő tulajdonszerzését akadályozná. Vevő az ingatlant megtekintett állapotban vásárolja meg. 

14./ Az adásvételi szerződésben nem szabályozott kérdésekben a jogszabályi rendelkezések az irányadók. A felek egybehangzóan kijelentik, hogy az adásvételi szerződés helyesen tartalmazza előzetes tárgyalásaik és egyeztetéseik során kölcsönösen kialakított szerződéses akaratukat, amely a szerződésben foglalt nyilatkozataikkal mindenben megegyezik.

15./ Alulírott szerződő felek tájékoztatást kaptunk arról, hogy a pénzmosási törvény (Pmt) alapján az eljáró ügyvédet ügyfél-átvilágítási kötelezettség terheli, ezért engedélyezzük az eljáró ügyvéd részére a személyi adatainkat tartalmazó okmányokról fénymásolat készítését. Tájékoztatást kaptunk arról, hogy adataink kizárólag a jelen okirattal összefüggésben kerülnek felhasználásra, a rögzített személyes adatokat az eljáró ügyvéd a megbízásból eredő jogi kötelezettség teljesítése végett kezeli. Adataink kizárólag a jelen okirattal kapcsolatos eljárásban használhatók fel, és a jogszabályban előírt irattárazási ideig tárolhatók. Hozzájárulunk a rögzített adatok, valamint a kapcsolattartásra szolgáló adatok jogszabályi keretek közötti kezeléséhez, és kijelentjük, hogy a fenti nyilatkozat megtételekor saját nevünkben járunk el.

16./ Szerződő felek azzal a kérelemmel fordulnak a földhivatalhoz, hogy a Kiskőrös, belterület, 659 hrsz-ú ingatlanra Galántai Katalin vevő tulajdonjogát 1/1 hányadban adásvétel jogcímén bejegyezni szíveskedjék.

Szerződő felek egyezően kijelentik, hogy az adásvételi szerződést, mint akaratukkal mindenben megegyezőt, az okiratot ellenjegyző ügyvéd előtt jóváhagyólag aláírták.

Kiskőrös, 2025. szeptember ....

…………………………………………………
Domonyi László polgármester
Kiskőrös Város Önkormányzata
eladó képviseletében
Az önkormányzati vagyonról, a vagyon hasznosításáról
szóló 26/2012. (XII. 19.) önk. rendelet 11. § (2) bek.
alapján ellenjegyzem:

…………………………………….
Dr. Turán Csaba jegyző

Galántai Katalin
vevő

[bookmark: _Hlk114488842]Ügyvédi ellenjegyzés:
Alulírott dr. Pál György ügyvéd (kamarai azonosító: 36066654) az okiratot ellenjegyzem, aláírásommal igazolom, hogy jelen okirat mindenben megfelel a hatályos jogszabályi rendelkezéseknek, a szerződő felek kinyilvánított akaratának és tanúsítom az aláírások valódiságát. 
Kiskőrös, 2025. szeptember ...



11. napirend

A KISKŐRÖS, 2448/A/1 HRSZ-Ú, TERMÉSZETBEN KISKŐRÖS, KOSSUTH L. ÚT 21. 1. SZÁM ALATTI INGATLAN ADÁSVÉTELE
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy Tereánszki János, Harangozó Marianna és Rigó Roland Barnabás, a tulajdonukat képező Kiskőrös, Kossuth L. út 21. 1. számú, 124 m2 alapterületű, kivett lakás megnevezésű ingatlant felajánlották Kiskőrös Város Önkormányzata részére megvásárlásra. Az ingatlanforgalmi szakértő az ingatlan forgalmi értékét 17.500.000,-Ft összegben határozta meg, a tulajdonosok a vételárat elfogadták. Az Önkormányzat az ingatlant bérlakás céljára kívánja hasznosítani.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

114/2025. sz. Képv. test. hat.
A Kiskőrös, 2448/A/1 hrsz-ú, természetben Kiskőrös, Kossuth L. út 21. 1. szám alatti ingatlan adásvétele

HATÁROZAT 

A Képviselő-testület

1. egyetért azzal, hogy Kiskőrös Város Önkormányzata, lakás- és helyiséggazdálkodás, mint helyben biztosítható önkormányzati közfeladat céljára, visszterhes vagyonátruházás útján megvásárolja Tereánszki János 2/4, Harangozó Marianna 1/4 és Rigó Roland Barnabás 1/4 -ed tulajdoni hányadát képező Kiskőrös, 2448/A/1 hrsz-ú, természetben Kiskőrös, Kossuth L. út 21. 1. szám alatti, 124 m2 alapterületű, kivett lakás megnevezésű ingatlant a lakáshoz tartozó gépkocsibeállóval és tárolóhelyiséggel, a határozat mellékletét képező szerződésben foglalt tulajdonjog-átruházási feltételekkel,
2. felhatalmazza a polgármestert a határozat mellékletét képező adásvételi szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

Felelős:	polgármester
Határidő:	értelemszerűen

Melléklet a 114//2025. sz. Képviselő-testületi határozathoz

Adásvételi szerződés
Amely létrejött egyrészről 
[bookmark: _Hlk208840978][bookmark: _Hlk208842289][bookmark: _Hlk208842926]Tereánszki János (Születési családi és utóneve:; Születési helye és ideje:.; Anyja neve:; Lakóhelye, értesítési címe:.; Személyi azonosító száma:; Adóazonosító jele:; Állampolgársága:) mint eladó – a továbbiakban mint Eladó I. –, valamint
[bookmark: _Hlk208840995]Harangozó Marianna (Születési családi és utóneve:; Születési helye és ideje:,.; Anyja neve:; Lakóhelye, értesítési címe:.; Személyi azonosító száma:; Adóazonosító jele:; Állampolgársága:) mint eladó – a továbbiakban mint Eladó II. –, valamint
[bookmark: _Hlk208841014]Rigó Roland Barnabás (Születési családi és utóneve:; Születési helye és ideje:.; Anyja neve:; Lakóhelye, értesítési címe:.; Személyi azonosító száma:; Adóazonosító jele:; Állampolgársága:) mint eladó – a továbbiakban mint Eladó III.; Eladó I., Eladó II. és Eladó III. a továbbiakban együtt mint Eladók –
másrészről 
[bookmark: _Hlk208842336]Kiskőrös Város Önkormányzata (Székhelye: 6200 Kiskőrös, Petőfi Sándor tér 1.; Törzskönyvi azonosító szám (PIR): 724782; Adószáma: 15724784-2-03; Statisztikai számjele: 15724784-8411-321-03; Nyilvántartó hatóság: Magyar Államkincstár; Képviseli: Domonyi László Mihály polgármester [lakik: 6200 Kiskőrös, Toldi Miklós u. 6.]) mint vevő – a továbbiakban, mint Vevő; Eladók és Vevő a továbbiakban együtt Felek ill. Szerződő felek – között a mai napon az alábbi feltételek szerint: 
I. Általános rendelkezések

[bookmark: _Hlk208842375]1./ Eladók kijelentik, hogy Eladó I. 2/4-ed arányú, Eladó II. 1/4-ed arányú, valamint Eladó III. 1/4-ed arányú tulajdonát képezi a Kiskőrös, belterület 2448/A/1 hrsz. alatt felvett, természetben a 6200 Kiskőrös, Kossuth Lajos út 21. 1. „felülvizsgálat alatt” található, mindösszesen 124 m2 területű, 2 egész szobás, lakás megjelölésű társasházi ingatlan az alapító okirat szerint az önálló ingatlanhoz tartozó helyiségekkel és eszmei hányaddal (eszmei hányad: 1/7) – a továbbiakban: Ingatlan.

Felek rögzítik, hogy az okiratszerkesztő ügyvédtől átvették az Ingatlan mai napon kelt e-hiteles tulajdoni lapjának egy-egy példányát, valamint annak tartalmát a Felek megismerték. Az Eladók kijelentik és szavatolják, hogy az Ingatlan tulajdoni lapjának tartalma mindenben megfelel a valóságnak, teljeskörűen és hitelesen tükrözi az Ingatlanra vonatkozó jogokat és tényeket.

[bookmark: _Hlk208840126]2./ Szerződést kötő Felek rögzítik, hogy a szerződés tárgyát képező Ingatlan tulajdoni lapjának e-hiteles példányát, valamint a Kiskőrös, belterület 2448 hrsz.-ú ingatlan (társasházi törzslap) tulajdoni lapjának e-hiteles példányát megvizsgálták és megállapították, hogy a társasházi törzslapon III./1. alatt elővásárlási jog került bejegyzésre, amelynek jogosultja Kiskőrös Város Önkormányzata Vevő (Kiskőrös Város Helyi Építési Szabályzatáról és Szabályozási Tervéről szóló 18/2015 (IX.10.) önkormányzati rendelet módosításáról szóló 18/2024 (XI.28.) önkormányzati rendelet 2. melléklete alapján; bejegyző határozat száma: 250773/2/2025.01.13) – jelen szerződés Eladók és Elővásárlásra jogosult között kerül megkötésre. Ezen túlmenően az Ingatlan tulajdoni lapjára terhek nem kerültek bejegyzésre, azon elintézetlen széljegy nem szerepel.

3./ Eladók szavatosságot vállalnak az alábbiakért:

3.1. Eladók szavatosságot vállalnak azért, hogy a szerződés tárgyát képező Ingatlan per-, igény- és tehermentes, harmadik személy részére olyan jogot nem engedtek, amely Vevő kizárólagos tulajdonszerzését és birtokba lépését akadályozná, így az Ingatlant nem terhelték meg, arra vonatkozóan vételi jogot harmadik személynek nem engedtek, az Ingatlanra vonatkozóan adásvételi előszerződést vagy végleges szerződést nem kötöttek. Eladók nyilatkoznak továbbá, hogy az Ingatlan gazdasági társaság székhelyeként, fióktelepeként, telephelyeként cégjegyzékben való feltüntetésére hozzájárulást senkinek nem adtak, azok bejegyzéséről tudomással nem bírnak. 

3.2. Az Ingatlan a jelen szerződés aláírásakor az Eladók mindösszesen 1/1 arányú tulajdonát képezi, és tulajdonszerzésük a jogszabályokban foglaltaknak mindenben megfelelt, továbbá az Ingatlan köztartozásoktól mentes. 

3.3. Az Ingatlan nem képezi örökségi, házassági vagyonjogi vagy más jogvita tárgyát vagy bizalmi vagyonkezelés tárgyát, az Ingatlant gazdasági társaságba nem apportálták. Eladók nyilatkoznak, hogy az Ingatlan házastársi vagyonközösség részét nem képezi. 

3.4. Az Ingatlan tekintetében nincs folyamatban sem bírósági, sem végrehajtási, sem hatósági, sem pedig más ilyen jellegű eljárás és ennek veszélye nem is fenyeget, valamint az Ingatlanra vonatkozóan nincsen olyan hatósági kötelezés, amely büntetés, bírság megfizetésére, vagy egyéb jogcselekmény végzésére kötelezi az Ingatlan mindenkori tulajdonosát. 

3.5. Az Ingatlan tekintetében elővásárlási jog – a Vevő javára fennálló, jelen szerződés I./2. pontjában rögzített elővásárlási jogon kívül – nem áll fenn, arra jogosult személy nincs, valamint az Ingatlan vonatkozásában harmadik személynek nem áll fenn vételi vagy visszavásárlási joga vagy bérleti vagy használati joga.

3.6. Az Ingatlan vonatkozásában nem léteznek olyan jogok, kötelezettségek és tények vagy ezekre vonatkozó bejegyzési kérelmek, amelyek az Ingatlan tulajdoni lapján nincsenek feltüntetve.

3.7. Az Eladók az Ingatlan fenntartása, karbantartása, állagának megőrzése, használata és hasznosítása során a jogszabályi előírásokat és hatósági rendelkezéseket betartották, a szükséges engedélyeket megkapták.

3.8. Az Ingatlanban lévő közműrendszer rendeltetésszerű használatra alkalmas állapotban van.

3.9. Köztartozás, közüzemi díj-, közműszolgáltatói visszakapcsolási díj-, és egyéb, az Ingatlan tulajdonosát, használóját terhelő tartozás, költség, bírság, illetve adók módjára behajtandó tartozás az Ingatlan tekintetében nem áll fenn.

3.10. Az Eladók Ingatlannal a Vevő tulajdonjogának megszerzéséig semmilyen jogcímen nem rendelkeznek, azt semmilyen módon nem terhelik meg.
3.11. A jelen adásvétel tekintetében az Eladók nem alanyai az általános forgalmi adónak.

3.12. Eladók rendelkeznek a jelen szerződés megkötéséhez, valamint az abból fakadó kötelezettségek teljesítéséhez szükséges képességgel, továbbá a jelen szerződés érvényességéhez semmilyen harmadik személy vagy szerv jóváhagyása, vagy hozzájárulása nem szükséges.

3.13. Eladók szavatosságot vállalnak azért, hogy nincs olyan társasházi közgyűlési határozat, kötelezettség, mely a szerződés tárgyát képező Ingatlant terhelné és az még ne került volna megfizetésre Eladók által, amennyiben ilyen kötelezettség utóbb válik ismertté, úgy annak megfizetésére Eladók kötelesek egyetemlegesen.

4./ Szerződést kötő felek rögzítik, hogy Vevő a szerződés tárgyát képező Ingatlan állagával, állapotával, elhelyezkedésével tisztában van, ezen adatok és információk birtokában vásárolja meg az Ingatlant.

[bookmark: _Hlk208840467]Eladók átadták Vevő részére a 6200 Kiskőrös, Kossuth Lajos út 21. szám alatti társasház alapító okiratának másolatát, amely a tulajdonostársak részére elővásárlási jogot nem biztosít.

Eladók szavatosságot vállalnak azért, illetve tájékoztatják Vevőt, hogy a Társasház tárasház alapító okirata/használati megállapodás alapján az Ingatlan mindenkori tulajdonosa jogosult kizárólagosan használni a szerződés tárgyát képező Kiskőrös, belterület 2448/A/1 hrsz.-ú lakásingatlan bejárati ajtajával szemben állva, attól jobb oldalra található 1 db belső gépkocsi beállót és az amellett található 1 db tárolóhelyiséget, amelyeken feltüntetésre került a jelen szerződés tárgyát képező Ingatlan 6200 Kiskőrös, Kossuth Lajos út 21. 1. címe is. 

5./ Eladók jelen szerződéssel a Kiskőrös, belterület 2448/A/1 hrsz.-ú Ingatlan mindösszesen 1/1-ed tulajdoni hányadát eladják Vevőnek, Vevő pedig az Ingatlan mindösszesen 1/1-ed tulajdoni hányadát teljes egészében, valamennyi törvényes és természetes tartozékával és alkotórészével együtt jelen szerződéssel Eladóktól megvásárolja.
II. Fizetési feltételek

[bookmark: _Hlk208840803]1./ Szerződést kötő felek az Ingatlan kölcsönösen kialkudott vételárát mindösszesen 17.500.000,- Ft, azaz Tizenhétmillió-ötszázezer forint összegben határozzák meg – a továbbiakban: Vételár. 

2./ Szerződést kötő felek nyilatkoznak, hogy a II/1. pontban írt Vételárat a piaci és értékviszonyokkal arányban állónak tekintik és lemondanak jelen szerződés feltűnő értékaránytalanság jogcímén történő megtámadási jogukról. 

[bookmark: _Hlk208840861]3./ A II/1. pontban írt 17.500.000,- Ft-ból a felek 2.500.000,- Ft-ot, azaz Kettőmillió-ötszázezer forintot foglalónak tekintenek. Felek nyilatkoznak, hogy a foglaló fogalmával, jogi természetével tisztában vannak. Tudomással bírnak arról, hogy a szerződés meghiúsulásáért felelős fél az adott foglaló elveszíti, a kapott foglalót kétszeres összegben köteles visszafizetni. Abban az esetben, amennyiben a szerződés meghiúsulásáért egyik fél sem, vagy mindkét fél felelős, úgy az adott foglaló visszajár. Felek a foglalót a vételárba beszámítják. A foglaló kikötésére feleket jelen szerződésből eredő kötelezettségvállalások megerősítéseként került sor. 

[bookmark: _Hlk208840955]4./ Szerződő felek rögzítik, hogy a Vételár Eladókat tulajdoni hányaduk arányában illeti meg, azaz:
· Eladó I-t 8.750.000,- Ft, azaz Nyolcmillió-hétszázötvenezer forint illeti meg;
· Eladó II-t 4.375.000,- Ft, azaz Négymillió-háromszázhetvenötezer forint illeti meg;
· Eladó III-t 4.375.000,- Ft, azaz Négymillió-háromszázhetvenötezer forint illeti meg.

5./ Vevő a teljes Vételárat jelen adásvételi szerződés aláírását követő 30 napon belül fizeti meg az Eladók részére, az alábbi feltételek együttes teljesülése esetén:
· Vevő tulajdonjog-fenntartáshoz kapcsolódó vevői jog bejegyzési kérelme a szerződés tárgyát képező Ingatlan tulajdoni lapján minden más széljegyet megelőzően széljegyként feltüntetésre került, vagy Vevő tulajdonjog-fenntartáshoz kapcsolódó vevői joga az Ingatlanra bejegyzésre került, és 
· az Ingatlan per-, igény- és tehermentes.

[bookmark: _Hlk208841122]Vevő az Eladók részére a teljes Vételárból őket megillető összeget az alábbiak szerint fizeti meg:
· [bookmark: _Hlk208841109]Eladó I. részére 8.750.000,- Ft, azaz Nyolcmillió-hétszázötvenezer forint összeget az Eladó I. K&H Bank Zrt. pénzintézetnél vezetett 10404247-94611350-01790000 számú bankszámlájára történő átutalással;
· Eladó II. részére 4.375.000,- Ft, azaz Négymillió-háromszázhetvenötezer forint összeget az Eladó II. OTP Bank Nyrt. pénzintézetnél vezetett 11773322-40669889-00000000 számú bankszámlájára történő átutalással;
· Eladó III. részére 4.375.000,- Ft, azaz Négymillió-háromszázhetvenötezer forint összeget az Eladó III. OTP Bank Nyrt. pénzintézetnél vezetett 11773322-02440244-00000000 számú bankszámlájára történő átutalással.

Eladók kötelezettséget vállalnak arra, hogy a teljes Vételárból őket megillető összegek jelen pontban rögzített bankszámlaszámláikon történő jóváírását, az összegek Vevő általi átutalását 3 munkanapon belül e-mail üzenetben igazolják Okiratszerkesztő ügyvéd részére az office@csvila.hu e-mail címre történő üzenetküldéssel.

6./ Felek a vételárat azon a napon tekintik megfizetettnek, amely napon azok jóváírásra kerültek az Eladók II/4. pontjában rögzített bankszámláin.

7./ Felek rögzítik, hogy abban az esetben, amennyiben a II/1. pontban írt vételárat Vevő Eladók részére megfizeti, úgy Eladóknak semmilyen jogcímen további vagyonjogi követelésük a szerződés tárgyát képező Ingatlan adásvételével kapcsolatban Vevővel szemben nincsen. 

8./ Felek nyilatkoznak, hogy jelen szerződéstől kizárólag a jelen szerződésben meghatározott esetekben, illetve a másik fél súlyos szerződésszegése esetén jogosultak elállni, így abban az esetben, amennyiben Vevő vételár fizetési kötelezettségével esedékességet követő 30 napon túli késedelembe esik, avagy Eladók birtokbaadási kötelezettségükkel esedékességet követő 30 napon túli késedelembe esnek.
III. Tulajdonjog átszállása, birtokbaadás

[bookmark: _Hlk208841426]1./ Szerződést kötő felek rögzítik, hogy Eladók az Ingatlant a teljes Vételár megfizetését követő 3 napon belül adják Vevő birtokába kiürített, beköltözhető állapotban, birtokbaadási jegyzőkönyv felvétele mellett, amelyben rögzítik a mérőórák állását. A birtokbaadáskor az Eladók kötelesek igazolni a közüzemi díjtartozások, valamint a társasházi közös költség tartozás nemlegességét.

Szerződést kötő felek rögzítik, hogy az Ingatlan áram-, gáz- és vízközművekkel ellátott. Az Ingatlan közmű ellátottságával Vevő tisztában van, ennek ismeretében kötik meg felek az adásvételi szerződést. 

Abban az esetben, amennyiben Eladók birtokbaadási kötelezettségükkel késedelembe esnek, úgy a késedelem idejére napi 5.000,- Ft kötbér megfizetésére kötelesek. 

2./ A birtokbaadásig az Eladók viselik az Ingatlan terheit, míg a birtokbavételtől a Vevő viseli az Ingatlan terheit és szedi hasznait.

3./ A birtokbaadást követő 15 napon belül a Vevő köteles a közműszolgáltatókkal saját nevére közműszolgáltatási szerződést kötni.

4./ Az Ingatlan tulajdonjoga a Vevőre 1/1 tulajdoni hányadban a teljes Vételár kifizetésével jegyezhető át az Eladókról. 

5./ Felek az ingatlan-nyilvántartásról szóló 2021. évi C. törvény és a Ptk. 2025.01.16-tól hatályos vonatkozó jogszabályi rendelkezéseire tekintettel rögzítik, hogy az Eladók tulajdonjogukat a Vételár teljes összegű kiegyenlítéséig fenntartják, azaz az Eladók az Ingatlant a Vételár hiánytalan megfizetéséig a Ptk. 6:216. §-a szerinti ún. tulajdonjog-fenntartással adják el. Az Eladók a tulajdonjog-fenntartás időtartama alatt a Vevő tulajdonszerzésre irányuló jogát – hozzájárulása nélkül – nem csorbíthatja.

6./ Eladók jelen szerződés aláírásával egyidejűleg okiratszerkesztő ügyvédnél ügyvédi letétbe helyezik az Ingatlanra vonatkozó tulajdonjog átruházáshoz hozzájáruló nyilatkozatukat (bejegyzési engedély) azzal a letevői utasítással, hogy letéteményes abban az esetben és az azt követő 5 munkanapon belül jogosult és köteles azt az illetékes földhivatali osztály felé tulajdonjog bejegyzés iránti kérelemként továbbítani, illetőleg Vevő részére kiadni, amennyiben Felek hitelt érdemlően igazolják a teljes Vételár Vevő által történő megfizetését Eladók részére (igazolás módja: Eladók által aláírt teljes bizonyító erejű magánokiratba foglalt vételár-átvételi elismervény vagy pénzintézeti átutalási igazolás).

7./ Eladók jelen szerződés aláírásával feltétlen és visszavonhatatlan hozzájárulásukat adják ahhoz, hogy a Kiskőrös, belterület 2448/A/1 hrsz.-ú ingatlan 1/1 tulajdoni hányada vonatkozásában Vevő javára 1/1 tulajdoni hányadban a vevői jog bejegyzése iránti kérelem ingatlanügyi hatósági benyújtásától számított – hat hónap elteltéig a 179/2023. (V. 15.) Korm. rendelet 45. §-a szerinti tulajdonjog-fenntartáshoz kapcsolódó vevői jog bejegyzésre kerüljön az ingatlan-nyilvántartásba (adásvétel jogcímén).

Eladók jelen szerződés aláírásával feltétlen és visszavonhatatlan hozzájárulásukat adják ahhoz, hogy Vevő jelen adásvételi szerződést a tulajdonjog-fenntartáshoz kapcsolódó vevői jog bejegyzése iránti kérelemmel benyújtsa az illetékes Földhivatali Osztályhoz azzal, hogy Felek a Ptk. 6:216. § (3) bekezdésére figyelemmel közösen kérik a Kiskőrös, belterület 2448/A/1 hrsz.-ú ingatlan 1/1 tulajdoni hányada vonatkozásában Vevő javára 1/1 tulajdoni hányadban – a vevői jog bejegyzése iránti kérelem ingatlanügyi hatósági benyújtásától számított – hat hónap elteltéig a 179/2023. (V. 15.) Korm. rendelet 45. §-a szerinti tulajdonjog-fenntartáshoz kapcsolódó vevői jog bejegyzését az ingatlan-nyilvántartásba (adásvétel jogcímén).

A Felek tisztában vannak vele, hogy az ingatlan-nyilvántartásról szóló 2021. évi C. törvény 48. § (1) bekezdése alapján a tulajdonjog-fenntartáshoz kapcsolódó vevői jog bejegyzése esetén az Ingatlanra vonatkozó további jogok, tények bejegyzése iránti eljárást az ingatlanügyi hatóság felfüggeszti a tulajdonjog bejegyzése iránti kérelem elbírálásáig, de legfeljebb a tulajdonjog-fenntartáshoz kapcsolódó vevői jog bejegyzése iránti kérelem ingatlanügyi hatósági benyújtásától számított hat hónapos határidő elteltéig. A bejegyzés hatályának kezdetére irányadó időponttól számított hat hónap elteltét követően a bejegyzés hatálya azonos a szerződésen alapuló elidegenítési és terhelési tilalomra vonatkozó bejegyzés hatályával. A határozatlan időre kikötött tulajdonjog-fenntartáshoz kapcsolódó vevői jogot öt év elteltével az ingatlan-nyilvántartásból hivatalból törli, azonban a felek megállapodása esetén ez ismételten bejegyezhető.

[bookmark: _Hlk208841733][bookmark: _Hlk208842467]8./ Eladók jelen adásvételi szerződés aláírásával feltétlen és visszavonhatatlan hozzájárulásukat adják ahhoz, hogy a vételár teljes megfizetésével Vevő tulajdonjoga 1/1 tulajdoni hányadban adásvétel jogcímén bejegyzésre kerüljön az ingatlan-nyilvántartásba a Kiskőrös, belterület 2448/A/1 hrsz. alatt felvett Ingatlanra, Eladók tulajdonjogának egyidejű törlése mellett.

IV. Vegyes rendelkezések

1./ Jelen szerződés mellékeltét képezi Kiskőrös Város Önkormányzatának a ………………. sz. képviselő-testületi határozata, mely jelen adásvételi szerződés megkötését jóváhagyta.

2./ A jelen szerződés elkészítésével kapcsolatos költségeket, és a földhivatali igazgatási-szolgáltatási díjat Vevő viseli. Felek megállapítják, hogy az 1990. évi XCIII. tv. 5. § (1) bek. b) pontja alapján (teljes személyes illetékmentességben részesülnek a helyi önkormányzatok) az adásvétel mentes a visszterhes vagyonszerzési illeték alól.

3./ Eladók nyilatkoznak, hogy tudomással bírnak arról, hogy a jelen szerződéssel kapcsolatban adóbejelentési-, és a vonatkozó jogszabályok szerint esetlegesen adófizetési kötelezettségük áll fenn. 

4./ Eladók nyilatkoznak, hogy cselekvőképes, nagykorú, magyar állampolgárok. Vevő képviselője pedig kijelenti, hogy Vevő Magyarországon bejegyzett önkormányzat, képviseleti jogosultsága pedig a mai napon is fennáll, továbbá felek nyilatkoznak, hogy szerződéskötési, valamint tulajdonszerzési korlátozás vagy tilalom hatálya alatt nem állnak. 

5./ Szerződést kötő felek nyilatkoznak, hogy jelen szerződés rendelkezései szerződéses akaratuknak mindenben megfelelnek, így azt ügyvédi tényvázlatként is aláírják. 

6./ Felek megbízzák és meghatalmazzák a Csvila Ügyvédi Irodát (székhely: 6722 Szeged, Kálvária sgt. 19.; eljáró ügyvéd: Dr. Csvila István; KASZ: 36058615) a jelen adásvételi szerződés elkészítésével, valamint a tulajdonjog fenntartásához kapcsolódó vevői jog bejegyzése, Vevő tulajdonjogának bejegyzése, illetve Eladók tulajdonjogának törlésével kapcsolatos földhivatali eljárásban, valamint a Nemzeti Adó- és Vámhivatal előtt a visszterhes vagyonátruházási illeték kiszabása iránti eljárásban a B400e adatlap benyújtásával, és azzal összefüggésben minden más eljárásban a jogi képviselet ellátásával az ügyvédi tevékenységről szóló 2017. évi LXXVIII. törvény alapján (a továbbiakban Okiratszerkesztő ügyvéd), mely meghatalmazást ellenjegyző ügyvéd jelen szerződés aláírásával is elfogadja. 

7./ A szerződés egyes rendelkezéseinek érvénytelensége az egész szerződést nem teszi érvénytelenné. Ebben az esetben felek kötelezettséget vállalnak az együttműködésre az érvénytelen rész kiküszöbölésére. 

8./ Okiratszerkesztő ügyvéd tájékoztatja a feleket, hogy az összekötő és felhasználói berendezésekről, valamint a potenciálisan robbanásveszélyes közegben működő villamos berendezésekről és védelmi rendszerekről szóló 40/2017. (XII. 4.) NGM rendelet 1. mellékletét képező Villamos Műszaki Biztonsági Szabályzat 1.13.2. pontjai értelmében a lakóépületekben lévő lakások villamos berendezésén felülvizsgálat végzendő tulajdonosváltáskor.

9./ Az Okiratszerkesztő ügyvéd tájékoztatja Feleket, hogy a 176/2008. (VI.30.) Korm. rendelet 3. § (3) bek. értelmében az Eladóknak a szerződés megkötésének napjáig be kell mutatnia az Energetikai tanúsítványt vagy annak másolatát a leendő Vevőnek, és legkésőbb a birtokbaadás napjáig át kell adnia a tanúsítványt vagy annak másolatát a Vevőnek (a továbbiakban Energetikai tanúsítvány). Ez az Eladók kellékszavatossági kötelezettsége körébe tartozik. Jelen szerződés ellenjegyzésének és az ingatlan-nyilvántartási átvezetésnek nem akadálya az energetikai tanúsítvány hiánya. 

10./ Felek tudomásul veszik, hogy az okiratszerkesztő ügyvéd a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény, az ügyvédi tevékenységről szóló 2017. évi LXXVIII. törvény, valamint a Magyar Ügyvédi Kamara és a Szegedi Ügyvédi Kamara mindenkor hatályos szabályzatai alapján irodája ügyfeleit ellenőrizni köteles.
Ezen ellenőrzés során az ügyvéd köteles a megbízók által rendelkezésére bocsátott azonosításra alkalmas okiratokról másolatot készíteni és amennyiben ezt szükségesnek látja, az adatokat az IM illetőleg a Belügyminisztérium által működtetett rendszeren keresztül ellenőrizni. Szerződő felek tudomásul veszik azt is, hogy amennyiben az ellenőrzéshez nem járulnak hozzá, úgy az ügyvéd a közreműködését megtagadni köteles. Szerződő felek jelen okirat aláírásával a szükséges ellenőrzéshez és személyes okmányaik fénymásolásához külön is hozzájárulnak.

Felek jelen Ingatlan adásvételi szerződés aláírásával büntetőjogi felelősségük tudatában kijelentik, hogy jelen Ingatlan adásvételi szerződés aláírása során saját nevükben járnak el.

11./ Jelen szerződést a felek közös megegyezéssel írásban módosíthatják a jelen szerződésre előírt alakiságok betartása mellett. 

12./ A jelen szerződésben nem szabályozott kérdések tekintetében a 2013. évi V. tv. (Polgári Törvénykönyv) rendelkezései az irányadóak.

Felek a jelen szerződést elolvasást követően, mint akaratukkal mindenben megegyezőt, helybenhagyólag írják alá. 

Kiskőrös, 2025. szeptember ...

	[bookmark: _Hlk208842729][bookmark: _Hlk208841956]……………………….
Tereánszki János
Eladó I.
	……………………….
Harangozó Marianna
Eladó II.
	……………………….
Rigó Roland Barnabás
Eladó III.



	......................................
Kiskőrös Város Önkormányzata 
képv.: Domonyi László Mihály polgármester
Vevő



Dr. Csvila István ügyvéd (Csvila Ügyvédi Iroda, 6722 Szeged, Kálvária sgt. 19., KASZ szám: 36058615) készítettem és ellenjegyzem Kiskőrösön, 2025. szeptember ... napján:

Az önkormányzati vagyonról, a vagyon hasznosításáról szóló 26/2012. (XII. 19.) önk. rendelet 11. § (2) bek. alapján ellenjegyzem Kiskőrösön, 2025. szeptember ... napján: 
.........................................................
Dr. Turán Csaba
Jegyző
Pénzügyileg ellenjegyzem Kiskőrösön, 2025. szeptember …. napján:
.......................................................................
Molnár Éva
pénzügyi osztályvezető


12. napirend

DÖME GÉZA LAKÁSBÉRLETI JOGVISZONYÁNAK MEGHOSSZABBÍTÁSA 
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Szociális ügyintéző

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy Döme Géza kérelmező a KEVI Evangélikus Iskola elismert pedagógusa, már több éve a Kiskőrös, Liget utca 20. szám alatti lakásban lakik és továbbra is szeretné 2 éves időtartamra meghosszabbíttatni a lakásbérleti jogviszonyát, ezért kérelmet nyújtott be az Önkormányzathoz.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

115/2025. sz. Képv. test. hat.
Döme Géza lakásbérleti jogviszonyának meghosszabbítása 

HATÁROZAT 
A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében Kiskőrös Város Önkormányzatának üzleti vagyonát képező, Kiskőrös belterületi 2521/A/1 helyrajzi számon nyilvántartott, természetben Kiskőrös, Liget utca 20. földszint 1. ajtószám alatti 1 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 34 m2 alapterületű komfortos lakásra  vonatkozóan a bérleti jogviszony Döme Géza részére 2 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézménynél fennálló munkaviszonya időtartamára meghosszabbításra kerüljön.
1. felhatalmazza a polgármestert a határozat mellékletét képező módosításokkal egységes szerkezetbe fogalt lakásbérleti szerződés aláírására.

Felelős:	polgármester
Határidő:	azonnal

Melléklet a 115/2025. számú Képviselő-testületi határozathoz

LAKÁSBÉRLETI SZERZŐDÉS
a módosításokkal egységes szerkezetben
		
amely létrejött egyrészről Kiskőrös Város Önkormányzata (6200 Kiskőrös, Petőfi Sándor tér 1.) mint bérbeadó (a továbbiakban: Bérbeadó), (KSH statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03), képviseli Domonyi László polgármester, másrészről Döme Géza (születési neve: …………..,  születési hely, idő: ……………………….) …………………………. szám alatti lakos, mint bérlő (továbbiakban: Bérlő) (a továbbiakban együttesen: Szerződő Felek) között az alulírott napon és helyen, az alábbi feltételek mellett:
I. ELŐZMÉNY

1. A Bérbeadó Kiskőrös Város Képviselő-testületének 90/2022. (Kilencven per Kettőezer-huszonkettő) számú határozata alapján bérbe adta, a Bérlő bérbe vette a Bérbeadó üzleti vagyonát képező, Kiskőrös belterületi 2521/A/1. (Kettőezer-ötszázhuszonegy per A per Egy) helyrajzi számon nyilvántartott 34 (Harmincnégy) négyzetméter alapterületű természetben 
Kiskőrös, Liget utca 20. földszint 1. ajtószám

alatt lévő 1 (Egy) szoba, 1 (Egy) konyha, 1 (Egy) közlekedő, 1 (Egy) fürdőszoba, 1 (Egy) WC, 1 (Egy) éléskamra, 1 (Egy) tároló, helyiségekből álló komfortos lakást 2022. (Kettőezer-huszonkettő) év október hónap 01. (Első) napjától 2023. (Kettőezer-huszonharmadik) év szeptember hónap 30. (Harmincadik) napjáig 1 (Egy) éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézménynél fennálló munkaviszonya időtartamára.

2. Bérbeadó és Bérlő az 1. pontban megjelölt lakás bérbevételére megkötött szerződését Kiskőrös Város Képviselő-testülete 122/2023. (Százhuszonkettő per Kettőezer-huszonhárom) számú határozata alapján közös megegyezéssel 2023. (Kettőezer-huszonharmadik) év október hónap 01. (Első) napjától 2025. (Kettőezer-huszonötödik) év szeptember hónap 30. (Harmincadik) napjáig 2 (Kettő) éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézménynél fennálló munkaviszonya időtartamára meghosszabbította.

3. Bérbeadó és Bérlő az 1. pontban megjelölt lakás bérbevételére megkötött szerződését Kiskőrös Város Képviselő-testülete ………./2025. (………………  per Kettőezer-huszonöt) számú határozata alapján közös megegyezéssel 2025. (Kettőezer-huszonöt) év október hónap 01. (Első) napjától 2027. (Kettőezer-huszonhét) év szeptember hónap 30. (Harmincadik) napjáig 2 (Kettő) éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézménynél fennálló munkaviszonya időtartamára meghosszabbítja.

II. JOGOK ÉS KÖTELEZETTSÉGEK

1. Bérlő a lakás használatáért előre, minden hónap 15. (Tizenötödik) napjáig az önkormányzat tulajdonában álló lakások és nem lakáscélú helyiségek bérletéről és elidegenítéséről szóló 5/2014. (III. 27.) önkormányzati rendeletében (a továbbiakban: Rendelet) meghatározott mindenkori lakbért köteles fizetni a Bérbeadónak, a Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként 415,-Ft, azaz Négyszáz-tizenöt forint, összesen havi 14.110,- Ft, azaz Tizennégyezer-száztíz forint. A Bérlő tudomásul veszi, hogy a lakbér összege jogszabály (Rendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 (Tizenöt) nappal megelőzően.
2. A bérlemény használatával együtt járó költségek a Bérlőt terhelik. Bérlő a bérleti díjon felül fizeti a lakás közüzemi díjait - villany, víz, hulladékszállítás -, a közös költséget, a lakásbiztosítás, valamint a bérlet tartama alatt esetleg felmerülő egyéb terheket ( kommunális adó ). Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
3. Bérlő a közüzemi szolgáltatások, - villany, víz, hulladékszállítás -, közös költség lakásbiztosítás; valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. (Tizenötödik) és 20. (Huszadik) napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: hétfő: 8,00-12,00 óra, csütörtök 12,30-18,00 óra között) bemutatni. További elérhetőségek: e-mail: losonczi.erika@kiskoros.hu; telefon: 78/513-120/225-ös vagy a 06/20-413-01-67-es szám, telefax: 78/513-129-es szám. Bérlő hozzájárul, hogy Bérbeadó MVM Next Energiakereskedelmi Zrt. közüzemi szolgáltatótól a villamos-energia, a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen.
4. A bérleti díj, vagy a bérlemény használatával együtt járó költségek a szerződés II/1. Kettő per Első) pontjában foglalt határidőig történő meg nem fizetése, valamint a fizetést igazoló bizonylatok II/3. (Kettő per Harmadik) pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 (Nyolc) napon belül nem tesz eleget, Bérbeadó 15 (Tizenöt) napon belül írásban felmondással élhet.
5. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.
6. Bérbeadó gondoskodik:
a.) az épület karbantartásáról,
b.) az épület központi berendezéseinek állandó üzemképes állapotáról,
c.) az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.
7. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.

8. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 (Kettő) hónapot meghaladó távollétét és annak időtartamát köteles írásban Bérbeadó részére bejelenteni. A 2 (Kettő) hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
9. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
10. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
11. A bérleményben háziállat nem tartható Bérbeadó előzetes írásbeli hozzájárulása nélkül.
12. A lakásbérleti szerződés megszűnik, ha:
a.) Szerződő Felek a szerződést közös megegyezéssel megszüntetik,
b.) a lakás megsemmisül,
c.) az arra jogosult felmond, 
d.) Bérlő meghal és nincs a lakásbérleti jog folytatására jogosult személy,
e.) Bérlő a lakást elcseréli, 
f.) Bérlőt Magyarország területéről kiutasították,
g.) Bérlő lakásbérleti jogviszonyát a bíróság megszünteti,
h.) Bérlő lakásbérleti jogviszonya hatósági határozat folytán megszűnik,
i.) a szerződésben foglalt határozott idő letelik, vagy feltétel bekövetkezik.
13.  Bérbeadó részéről történő egyoldalú felmondással szűnik meg a szerződés, amennyiben
a) Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
b) Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
c) Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
d) Bérlő elmulasztja az őt terhelő karbantartási kötelezettséget,
e) Bérlő a lakást 2 (Kettő) hónapot meghaladó időre bejelentés és indokolás nélkül elhagyta,
f) Bérlő Bérbeadó írásos engedélye nélkül a bérleti szerződés 10. (Tízedik) pontjában megnevezetteken kívül más személyt befogad a bérleménybe,
g) Bérlő bármilyen jogcímen a bérlemény fekvése szerinti településen ingatlanhoz jut,
h) a lakás átalakításra, korszerűsítésre, lebontásra kerül,
i) Bérlő egyéb szerződésszegése esetén.
14. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 (Tizenöt) napon belül írásban felmondással élhet.
15. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 (Nyolc) napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 (Nyolc) napon belül írásban kell közölni.
16. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 (Nyolc) napon belül írásban kell közölni.
17. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
18. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
19. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
20. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
21. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
· a jogcím nélküli használat első 2 (Kettő) hónapjában a lakásra megállapított lakbérrel azonos összeg, ezt követően
· további 10 (Tíz) hónapig annak kétszerese,
· 1 (Egy) éven túl annak háromszorosa.
22. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor – kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
23. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár az 1993. évi LXXVIII. törvényben (a továbbiakban: Lakás tv.) szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
24. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
25. Az épületek energetikai jellemzőinek tanúsításáról szóló energetikai tanúsítvány a lakásbérleti szerződés mellékletét képezi. 
26. Szerződésben nem szabályozott kérdésekben a Polgári Törvénykönyvről szóló 2013. évi V. törvény, a Lakás tv. valamint a Rendelet rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

Kiskőrös, 2025. szeptember  

Kiskőrös Város Önkormányzata,
mint Bérbeadó képviseletében:

	Domonyi László	Döme Géza
	polgármester	bérlő
Ellenjegyzem:

                      dr. Turán Csaba
                              jegyző






13. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

Domonyi László polgármester értékelte a Kiskőrösi Szüret és Szlovák Nemzetiségi Napok rendezvényt. Megköszönte a szervezők, közreműködők segítségét. 

A polgármester tájékoztatta a lakosokat, hogy 2025. október 6-án az az Aradi vértanúk halálának 176. évfordulója alkalmából a Petőfi Szülőház és Emlékmúzeum, a Krámer Alapítvány és Kiskőrös Város Önkormányzata megemlékezést tart. 18.00 órakor Emlékműsor a KSZC Kiskőrösi Wattay Technikum diákjainak előadásában, 18.30-kor könyvbemutató és dedikálás lesz. Mindenkit szeretettel várnak.

A továbbiakban elmondta, hogy 2025. október 10. -én 14 órakor Idősek Napja kerül megrendezésre a Petőfi Sándor Művelődési Központ Színháztermében. Mindenkit szeretettel várnak.

Domonyi László polgármester elmondta, hogy 2025. október 11. napján a Szabadidőparkban a XVI. Kiskőrösi Kakaspörkölt Főző Fesztivál kerül megrendezésre. A színpadon egész napos programmal várják a rendezvényre látogatókat. Jelentkezni október 4. szombatig lehet a kiskorosi.kakasporkoltfozo@gmail.com email címen lehet.

A polgármester  tájékoztatásul elmondta, hogy Kiskőrös Város Önkormányzata, a Petőfi Szülőház és Emlékmúzeum és a Krámer Alapítvány Petőfi-szülőház megnyitásának 145., Jókai Mór születésének 200. évfordulója tiszteletére ünnepséget szervez 2025. október 17.-én a Petőfi Szülőház és Emlékmúzeumban. Mindenkit szeretettel várnak.

A polgármester elmondta, hogy 2025. október 19. napján 10:00 órától Országos Mazsorett Fesztivál kerül megrendezésre a Petőfi Sándor Művelődési Központban, melyre mindenkit szeretettel várnak.

Felhívta a lakosság figyelmét, hogy a Központi Statisztikai Hivatal Kiskőrös településen a hivatal elnöke által 2025-re engedélyezett, önkéntes adatszolgáltatáson alapuló lakossági adatfelvételt hajt végre. A felmérés első négy hetében van lehetőség a kérdőív interneten való kitöltésére, majd az azt követő időszakban a KSH megbízásából a Statek Kft. fényképes igazolvánnyal ellátott kérdezői keresik fel azokat, akik személyesen vagy telefonon keresztül szeretnének válaszolni. Az Európai egészségi lakosságfelmérés 2025. szeptember 15. és december 15. közötti időszakban történik. Az adatfelvétel célja a lakosság egészségi állapotának, az azt befolyásoló életmódjának, és az egészségügyi szolgáltatások igénybevételének, az ellátásokkal való elégedettségének vizsgálata. 

Tájékoztatta a lakosságot, hogy a Szigligeti utcában a murvás meglévő útalap aszfalt útburkolatot kapott. A Venyige utca belterületi szakasza amely murvás útalap volt bitumenes-emulziós útburkolatot kapott. Mindkét utcában a Kiskunvíz munkatársai ivóvíz és szennyvíz csatlakozásokat cseréltek. Ezenkívül elmondta, hogy a DIMOP_PLUSZ-2.1.1-24-2025-00065 azonosítószámú projekt keretében 223.227.900,-Ft európai uniós támogatást nyert az Önkormányzat energiamenedzsment rendszerek fejlesztésére és bevezetésére. 

Szedmák Tamás képviselő a nyári rendezvényeket emelte ki, azok sikerességéről beszélt, megköszönte a szervezők, közreműködők segítségét.

Filus Tibor képviselő köszönetet mondott a labdahálóért, melyet felszereltek a sportpályán, valamint a Május 1. utca felöli zárható kapuért és a klubház megújult homlokzatáért is.
Afelől érdeklődött, hogy van-e tervben nyitvatartási idő meghatározása a sportpályán, mert véleménye szerint az éjszakai időszakban felesleges nyitva lennie, abban az időszakban zárni kellene a kapukat.
Elmondta, hogy beindult az amatőr labdarúgó bajnokság az idei szezonban, a város fejlesztési tervei közt szerepel, hogy egy villanyfényes labdarúgó pálya kerül kialakításra a szabadidőparkban. Megköszönte a küzdősportok házában végrehajtott fejlesztéseket, ki lett festve az épület, légkondicionáló berendezések kerültek felhelyezésre.
Felhívta a figyelmet, hogy a Piacnál a Segesvári utca felől gondot okoz a parkolás, már a Rendőrséggel is felvette a kapcsolatot, megállni tilos tábla kihelyezését kérte a probléma megoldása érdekében. 
Lakossági kérésre jelezte, hogy a Damjanich utcában megnövekedett a forgalom és nagyon gyorsan hajtanak az autók, sebességkorlátozó tábla kihelyezését javasolta.

Ba Edit képviselő lakossági jelzésre szintén a Damjanich utcában előforduló gyorshajtásra kért megoldást, támogatja a sebességkorlátozó tábla kihelyezését.
Elmondta, hogy a Béke utcában jól halad a vízvezetékek cseréje, már az ingatlanok rákötése van folyamatban, afelől érdeklődött, hogy ez az útszakasz kap-e majd új útburkolatot.
Javasolta az Aradi utcában található kátyúk javítását, valamint a Klapka utca és a Béke utca kereszteződésénél stop tábla kihelyezését.

Pohankovics András képviselő megköszönte a város lakosságnak a türelmét, hogy elviselték a hangoskodást a Szüreti napok alkalmával.
Köszönetet mondott a szőlőfelvásárlóknak a gördülékeny és korrekt felvásárlásért.
Köszönetet mondott a Polgárőrségnek a külterületi szemétlerakások kontrollálása miatt, kérte a lakosokat, hogy jelezzék ha ilyet tapasztalnak.



További hozzászólás nem volt, így Domonyi László polgármester tájékoztatta a megjelenteket, hogy a következő napirendi pontot a 2011. évi CLXXXIX. törvény 46. § (2) bekezdése alapján zárt ülésen kell tárgyalni, ezért a nyilvános ülést 16.20 órakor bezárta.




Kmf.


Domonyi László		dr. Turán Csaba
polgármester		       jegyző

